Årets tidsskrift

Årets tidsskrift er en pris som utdeles årlig av Norsk Tidsskriftforening til et norskspråklig tidsskrift, forstått både som politiske, allmennkulturelle, vitenskapelige og litterære tidsskrifter i tråd med foreningens virkefelt.

Tildelingskriterier 
Kriteriene for tildeling er at juryen anser tidsskriftet for å ha utmerket seg på følgende områder:
 Godt språk og litterære kvaliteter 
 Formidling av forskning og kultur 
 Evne til å skape og bidra til debatter
 Design og visuell utforming 
 Evne til å dyrke frem tydelige stemmer

Mottakere 
 2009: Vinduet (også vinner av Årets nordiske kulturtidsskrift 2009)
 2010: Syn og Segn (også vinner av Årets nordiske kulturtidsskrift 2010)
 2011: Bokvennen (også vinner av Årets nordiske kulturtidsskrift 2011)
 2012: Norsk Shakespeare- og teatertidsskrift – juryens begrunnelse: «Årets prisvinner bringer med stor selvfølgelighet Norge inn som en naturlig del av Europa og europeisk teatertradisjon. En publikasjon som ikke bare formidler det internasjonale, men som er internasjonalt selv»
Årets komet 2012: Fett
 2013: Vagant – juryens begrunnelse var blant annet at «Vagant er et tidsskrift med et bredt temafelt, der litteratur, film, kunst og kultur for øvrig settes inn i en bred samfunnsmessig sammenheng. Redaksjonen lykkes i å skape et enhetlig produkt basert på svært mange ulike stemmer, og viser en høy grad av selvrefleksjon om hva et tidsskrift kan og bør være. Innholdet er til tider krevende, men Vagant framstår som et tidsskrift laget med mye pasjon, og med et bevisst og lekende forhold til visuelle uttrykk»
 2014: ENO – juryens begrunnelse: Eno ble tildelt prisen for å ha «løftet musikkjournalistikken her i landet. Det har blitt et viktig bransjeblad, samtidig som det evner å skrive almenngyldig og tilgjengelig om musikk. Den visuelle profilen er sober og helhetlig og gir ekstra glød til de allerede velskrevne tekstene (...) Juryen har latt seg begeistre av redaksjonens nysgjerrige og fordomsfrie tilnærming til musikk»
Hederlig omtale: Plot og Bøygen
 2015: Vinduet
 Hederlig omtale: RØYST – Politikk og tankeleik på venstresida 
 2016: Fanfare
Pris for god tidsskriftdesign: Syn og segn
Pris for god faglig formidling og evne til å nå egen målgruppe: Tidsskrift for Norsk Psykologforening
Åpen klasse for sin tydelige posisjon: Minerva

 2017: Nytt Norsk Tidsskrift 
Pris for god design: Tidsskrift for Norsk Psykologforening
Pris for språk og formidling: Prosa
 2018: Tidsskrift for Den norske legeforening
 2019: Arkitektur N
 2020: Tidsskrift for Norsk Psykologforening
 2021: Samtiden
 Pris for språk og formidling: Empirix
 Pris for faglig formidling og evne til å nå egen målgruppe: Agora
 Pris for design og layout: Norsk barneblad

Referanser 

Norske mediepriser
Utmerkelser etablert i 2009